1987-aisiais dešimtys tūkstančių žmonių susirinko Saudo Arabijoje kasmetinei
Hadžo piligriminei kelionei. Bet šventė privedė prie sveikatos krizės:
vos po kelių dienų Saudo Arabijoje ir visame pasaulyje
užfiksuota daugiau nei 2000 meningito atvejų. Protrūkis
buvo toks nuožmus, kad, manoma, įžiebė mirtino meningito
epidemiją ir visame pasaulyje liga užsikrėtė dešimtys tūkstančių žmonių.
Meningitas yra smegenų dangalo – 3 audinių sluoksnio,
saugančio galvos ir stuburo smegenis – uždegimas. Meningitas toks pavojingas
palyginus su kitomis ligomis, nes itin greitai pakenkia žmogaus kūnui.
Blogiausiu atveju liga mirtį sukelia per dieną. Laimei, pacientams,
kuriems laiku suteikiamas medicininis gydymas, tai beveik negresia.
Pirmiausiai liga skirstoma į tris formas:
Grybelinė, virusinė ir bakterinė – pastaroji laikoma labiausiai mirtina,
ties tuo ir susitelksime. Žmonės įprastai užsikrečia bakteriniu meningitu įkvėpdami
mažas gleivių ar seilių dalelytes, kurias jau sergantis paskleidžia į orą,
kai čiaudi ar kosti. Meniningitas dar perduodamas bučiuojantis ar dalinantis
cigaretėmis, dantų šepetėliais, virtuviniais įrankiais.
Kai kurie žmonės gali būti užkrėsti ir nešioti
ligą patys neparodydami jokių simptomų ar nesirgdami, kas padeda ligai
greitai išplisti tarp kitų žmonių.
Kai bakterija patenka į nosį, burną ir gerklę,
ji pereina per aplinkines membranas ir patenka į kraujotaką.
Iš ten bakterija gali greitai patekti į kūno audinius – įskaitant ir membraną,
vadinamą kraujo-smegenų barjeru. Ji sudaryta iš glaudžiai susispaudusių ląstelių,
kurios atskiria kraujagysles nuo smegenų, ir blokuoja viską, išskyrus specialų
dalelių rinkinį, sudarytą iš vandens molekulių ir kai kurių dujų. Bet būdais,
kuriuos mokslininkai vis dar bando išaiškinti, meningito bakterija gali apgauti
barjerą ir priversti ją praleisti.
Smegenų viduje bakterija greitai užkrečia smegenų dangalą.
Kai žmogaus imunitetas pavargsta gintis, kyla uždegimas,
tuo pačiu sukeldamas ir karščiavimą bei didelius galvos skausmus.
Kai dangalas tinsta vis labiau, kaklas ima stangrėti.
Patinimas smegenyse trukdo įprastą smegenų veiklą
sukeldamas tokius simptomus kaip klausos netekimas ar ypatingai didelis
jautrumas šviesai. Kai spaudimas kaukolėje padidėja, žmogus
gali jaustis sutrikęs – tai vienas iš skiriamųjų ligos bruožų.
Po keleto valandų sparčiai besidauginanti bakterija pradeda išleisti toksinus,
kas priveda prie septicemijos,
dar žinomos kaip kraujo užkrėtimas. Tai suardo kraujagysles,
priverčia kraują išvarvėti ir sukelti kažką panašaus į išbėrimą, kas
vėliau išsivysto į didžiules spalvą keičiančias dėmes po oda.
Tuo pačiu metu toksinai
degina deguonį kraujyje, atimdami jį iš pagrindinių organų, tokių kaip
plaučiai ar inkstai. Tai padidina šansą, kad organai nustos funkcionuoti –
ir, tuo pačiu skleidžiant kraujo užkrėtimą, kelia pavojų gyvybei.
Tai skamba gana baisiai, bet medikai
sugeba taip gerai gydyti meningitą, kad net vienas apsilankymas ligoninėje
gali drastiškai sumažinti suaugusiojo šansą mirti nuo šios ligos.
Nors kuo ilgiau ji negydoma, tuo labiau tikėtina,
kad prives prie ilgalaikės žalos. Jei mažėjantis deguonies lygis
gali sukelti ląstelių žūtį svarbiose kūno dalyse, tokiose kaip pirštai,
rankos ar kojos – padidėja amputacijos rizika.
O jei bakterijos toksinai susikaupia smegenyse ir sukelia ląstelių žūtį ten,
meningitas gali iššaukti ilgalaikę smegenų žalą ir atminties praradimą.
Tad greitas gydymas, arba dar geriau – prevencija – yra būtina.
Štai kodėl daugelis valstybių turi vakcinas, kurios apgina
nuo mirtingiausių šios ligos formų.
Dažniausiai šios vakcinos duodamos pažeidžiamiausioms žmonių grupėms – vaikams,
žmonėms su silpna imunine sistema ar tiems, kurie renkasi didelėse grupėse,
kur galimas meningito protrūkis.
Kalbant apie susirinkimus,
meningitas dažniausias regione, kuris vadinamas „meningito juosta“.
Šis regionas yra Afrikoje, tačiau ligos atvejų pasitaiko visame pasaulyje.
Jei nerimauji, kad tu ar tavo pažįstamas gali sirgti meningitu,
reiktų nedvejojant nuvykti pas gydytoją,
neatidėliojama pagalba gali išgelbėti tavo gyvybę.